Diari Oficial de la Generalitat Valenciana


Sumari del DOGV 9779, del 01-02-2024 (2024/503)

Anunci de la informació pública del Programa d'actuació integrada per al desenvolupament de la unitat d'execució 1.1 (polígon A.1) del sector PP I/4 Albufereta, del Pla general municipal d'ordenació d'Alacant.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9779

Data del DOGV
:   01-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/503


Data del document
:   18-01-2024

Organisme emissor
:   Ajuntament d'Alacant

Tipus de document
:   Anunci

Descriptors 

:   * administració local
    * pla d'urbanisme

Anunci de la informació pública del Programa d'actuació integrada per al desenvolupament de la unitat d'execució 1.1 (polígon A.1) del sector PP I/4 Albufereta, del Pla general municipal d'ordenació d'Alacant. [2024/503]  
El regidor d'Urbanisme, el 28 de desembre de 2023, ha dictat una resolució, la part dispositiva de la qual és la següent:  
  
«Primer  
Sotmetre a informació pública el Programa d'actuació integrada per al desenvolupament de la unitat d'execució 1.1. (polígon A.1) del sector PP I/4, Albufereta, del Pla general municipal d'ordenació d'Alacant, presentat per l'agrupació d'interés urbanístic del polígon A.1 del sector I/4 Albufereta, amb data 31 d'octubre de 2023 i núm. de registre E2023132639.  
  
Segon  
Publicar anuncis sobre este tema en el Diari Oficial de la Generalitat Valenciana, en premsa escrita de gran difusió i en la pàgina web municipal.  
  
Tercer  
Advertir que la informació pública tindrà una duració de 45 dies hàbils, comptats des de l'endemà de la publicació de l'anunci en el Diari Oficial de la Generalitat Valenciana, i que durant este període podrà examinar-se la documentació del programa, tant en la pàgina web municipal com en l'Oficina d'Informació Urbanística, situada en la plaça de l'Ajuntament, núm. 5, baix, i es podran presentar al·legacions sobre este tema.  
  
Quart  
Realitzar la consulta a la qual es referix l'art. 61.1.b del TRLOTUP a «els organismes afectats, amb petició dels informes exigibles d'acord amb la legislació sectorial».  
  
Quint  
Realitzar consultes a les empreses subministradores de servicis públics urbans (aigua, energia elèctrica, gas, telefonia i telecomunicacions), perquè, en el termini màxim de 45 dies, emeten informe sobre les necessitats i les condicions tècniques mínimes imprescindibles dels projectes, les obres i les instal·lacions que hagen d'executar-se amb càrrec a l'actuació urbanística; amb els efectes que s'assenyalen en l'article 55, apartat 2, del TRLOTUP. A les empreses assenyalades se'ls remetrà una còpia de l'alternativa tècnica del programa, en format digital.  
  
Sext  
Notificar este decret a l'agrupació d'interés urbanístic que ha presentat la iniciativa, a les altres persones titulars de sòl, a les administracions públiques afectades i a les empreses subministradores de servicis públics urbans (aigua, energia elèctrica, gas, telefonia i telecomunicacions).  
  
Cosa que es publica per a general coneixement, de conformitat amb el que es disposa en els articles 61.1.a i 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, la qual cosa significa que l'expedient es troba de manifest en l'Oficina d'Informació Urbanística, situada en la plaça de l'Ajuntament núm. 5, en dies hàbils i en horari d'oficina, i en la pàgina web https://www.alicante.es/es/contenidos/informacion-publica-pai-polig-a1-sector-pp-i4-albufereta-0, en què podrà ser examinat.»  
  
  
Alacant, 18 de gener de 2024. El vicesecretari: Germán Pascual Ruiz-Valdepeñas.